Onsinnige argumente is vir politici | Netwerk24
Onsinnige argumente is vir politici
Deur Irving De Swardt, Jeffreysbaai 17 April 2021 05:07
Geagte prof. Wim de Villiers, ek was diep teleurgesteld om van u verweer teen die Afrikaanssprekendes se reaksie oor Afrikaans op Maties te verneem. Politieke argumente pas u as 'n gerespekteerde akademikus nie. Los die onsinnige argumente vir politici.
Wat is die feite? Stellenbosch is geskiedkundig 'n Nederlands/Afrikaanse dorp, waaruit die Universiteit Stellenbosch (US) in 1918 gebore is danksy Jannie Marais se donasie van £100 000.
Die US het tot stand gekom deur die geboortepyne van Stellenbosch Gimnasium (1876), Stellenbosch Kollege (1881) en Victoria Kollege (1887). Belangrik is dat al hierdie geboortes in die Nederlands/Afrikaans patois plaasgevind het.
Voel u uself bemagtig genoeg om ná Marais se skenking alles om te keer – Afrikaans in gevaar te stel en oorboord te gaan om 'n instelling van meer as 'n eeu oud oorboord te gooi vir iets wat net u 'n droombeeld van het? U moet baie weerstand verwag – ons kultuursoeke is opgewek.